open-index/open-wikipedia-markdown huggingface dataset:
Vestminsterio rūmai

**Vestminsterio rūmai** () – neogotikinio stiliaus XIX a. rūmai Londono Vestminsterio rajone šalia Temzės upės. Taip pat vadinami **Parlamento rūmais**. Juose veikia Jungtinės Karalystės parlamento Bendruomenių ir Lordų Rūmai.

## Istorija
Vestminsterio rūmai pastatyti apie 1836−1868 m. laikotarpyje pagal architekto Čarlzo Berio projektą. Jie buvo pastatyti toje pačioje vietoje kartu su garsiuoju Big Beno laikrodžio bokštu po to, kai 1834 m. spalio 16 d. kilusiame gaisre visiškai sudegė ankstesnis Londono parlamento pastatas. Vestminsterio rūmai buvo statomi aplink beveik gaisro nepaliestą Vestminsterio salę, kuri pastatyta 1099 m. ir ši salė yra seniausia rūmų dalis. Nuo XI a. rūmai buvo karališkoji rezidencija. Karaliui Henrikui VIII ją perkėlus kitur 1534 m. rūmai buvo perduoti parlamentui.

Po 1834 m. gaisro naujiems rūmams statyti buvo numatytas 244x107 m stačiakampis sklypas ir paskelbtas konkursas rūmų projektui. Turėjo būti pastatytos salės Bendruomenių ir Lordų susirinkimams bei įvairios biurų patalpos. Konkursą laimėjo architekto Č. Berio projektas. Tačiau dėl besikeičiančių technologijų jį teko gerokai revizuoti ir statybų eigoje tiek architektas, tiek Parlamentas sulaukė visuomenės nepritarimo dėl išaugusios darbų kainos ir masto. Rūmų pamato kertinis akmuo patiestas 1840 m. balandžio 27 d. architekto žmonos Saros Beri. Rūmų statyboms sunaudota 775 000 m³ kalkakmenio iš Jorkšyro. Šis akmuo buvo neatsparus atmosferos poveikiui anglimi kūrenamame Londone ir išorinis sluoksnis pakeistas 1928−1960 m. laikotarpyje. Vestminsterio rūmų statybas apie 1870 m. užbaigė Č. Berio sūnus po tėvo mirties.

Bendruomenių susirinkimo salė sudegė Antrojo pasaulinio karo bombardavimų metu ir buvo vėliau atstatyta. 1987 m. Vestminsterio rūmai įtraukti į UNESCO pasaulio paveldo sąrašą. Tarp rūmų objektų išsiskiria trys bokštai: Centrinis (91,4 m aukščio), Elžbietos (su Big Beno laikrodžiu, 96,3 m) ir aukščiausias Viktorijos (98,5 m). 2018 m. rūmus aplankė 1,07 mln. lankytojų.

## Rūmų vaizdai

Vaizdas:London - The Parliament - 2773.jpg| Vestibiulis
Vaizdas:2017 - Victoria Tower seen from the garden.jpg| Viktorijos bokštas
Vaizdas:Big Ben Mars 2014 01.jpg| Elžbietos bokštas su Big Beno laikrodžiu
Vaizdas:A Parlament hátulról (The Parliament from behind) - panoramio.jpg| Nefasadinė rūmų pusė

## Šaltiniai

## Nuorodos
* Oficiali svetainė (anglų k.)
Druskininkų Kiersnovskių koplyčia

**Kiersnovskių koplyčia** – nebeveikianti koplyčia, stovinti Druskininkų senosiose miesto kapinėse V. Kudirkos gatvėje, šalia Druskonio ežero. Vietinių turtuolių Kiersnovskių  koplyčia stūkso kapinių katalikiškoje dalyje, pagrindiniame take, vedančiame nuo kapinių vartų-varpinės.  Pastatas supamas vienų seniausių šių kapinių antkapių. Priešais koplyčią įrengtas simbolinis antkapinis paminklas Druskininkų bažnyčios statytojui Boleslovui Valeikai.

Koplyčia yra regioninės reikšmės architektūrinis ir sakralinis paminklas, 2018 m. įtrauktas į LR Kultūros vertybių registrą (u. k. ).

## Istorija

Kapinės įkurtos XIX a. viduryje. 1899 m. kovo 31 d. gautas leidimas pradėti koplyčios statybą. Jos projekto autorius - Varšuvos architektas J. Mazurkevičius.

Kiersnovskių šeima buvo viena įtakingiausių Druskininkuose. 1913 m. miesto pastatų valdytojų sąraše buvo 4  Kiersnovskių vardai. Du iš jų priklausė kurorto turtingiausiųjų dešimtukui. Kiersnovskių vardai išliko senųjų kapinių antkapiniuose įrašuose.

## Architektūra

Koplyčia turi neogotikos ruožų. Pastatas kompaktinis, stačiakampio plano su pastoge, vienos patalpos. Fasaduose įrengtos smailiaarkių sąramų langų angos ir nišos, viena apskritimo formos pastogės lango anga, pusapskritės sąramos niša virš medinių dvivėrių įėjimo durų. Pagrindinio fasado frontonas laiptuotas, yra keturi keraminių plytų kontraforsai. Stogas dvišlaitis, frontonas ir portalas su metaliniais kryžiais. 

Pamato cokolis sumūrytas iš tašyto granito blokų, sienos – iš keraminių plytų. Viduje įrengta medinės konstrukcijos perdanga su paskliautėmis. Lubos apkaltos medinėmis lentelėmis. Patalpą perimetru juosia medinis profiliuotas karnizas. Grindų dangai panaudotos dviejų spalvų keraminės plytelės su ornamentuotu apvadu visu patalpos perimetru. Kultūros vertybių registro aprašyme nepateikta žinių apie galimą laidojimo rūsį (ar mauzoliejų) koplyčioje.

Priešais koplyčią stūkso kapinių vartai-varpinė, XIX a. II pusės architektūros paminklas.

## Galerija


Druskininkai, senosios kapinės, vartai, koplyčia.JPEG|Koplyčia stovi priešais kapinių vartus
2024, Kiersnovskių koplyčia.jpg|Koplyčios priekis
Druskininkai, Kiersnovskių koplyčia, galas.jpg|Galinė dalis
Kiersnovskiai, koplyčia.JPEG|Koplyčia 2024 m.
Kiersnovskių koplyčia, altorius.JPEG|Altorius koplyčioje
Kiersnovskių koplyčia, viduje.JPEG|Interjero dalis 


## Literatūra

* Vytautas Valentukevičius. *Druskininkų raidos chronologija*, Vilnius: Baltijos kopija, 2014. ISBN 978-609-417-075-1.

## Šaltiniai

## Nuorodos

* Druskininkų miesto sakralas. Kiersnovskių šeimos koplyčia-mauzoliejus p. 114
E-meslam

**E-meslam** (pavadinimas verčiamas „kario iš anapus namai“) – šventykla Mesopotamijos Kutos mieste, 1752 m. pr. m. e. atnaujinta ir restauruota Hamurabio. Ši šventykla buvo Nergalo, požemio pasaulio dievo, kulto centras. BM 96952 dantiraščio lentelėje šventykla siejama su dievu Meslamtaea (tapatintas su Nergalu). E-meslam šventykloje garbintas ir dievas Era, taip pat tapatintas su Nergalu.

Trečiosios Ūro dinastijos laikais šventykla buvo rekonstruota karaliaus Šulgio (2094–2047 m. pr. m. e.). Vėliau ji restauruota Asirijos karaliaus Ašurbanipalo, o dar vėlesniais laikais – Babilonijos karaliaus Nabuchodonosaro II. Šventykla išliko iki Seleukidų imperijos laikų.

## Šaltiniai
Tsai Ing-wen

**Cai Ingven** (, g. 1956 m. rugpjūčio 31 d.) – Taivano politikė, 2016–2024 m. ėjusi Taivano prezidentės pareigas. Ji tapo pirmąja moterimi, išrinkta šalies prezidente, o 2020 m. rinkimuose perrinkta antrajai kadencijai. Cai priklauso Demokratinei pažangos partijai, palaiko Taivano demokratinę politinę sistemą ir nepriklausomybę nuo Kinijos, liberalias vertybes, išsako skeptišką poziciją bendradarbiavimo su Kinija klausimais.

## Biografija

Cai Ingven gimė Taipėjuje 1956 m. rugpjūčio 31 d. turtingo verslininko šeimoje. Jos tėvas vykdė verslą nekilnojamojo turto, statybos, restoranų, automobilių remonto ir kitose srityse. Cai 1978 m. įgijo teisės mokslų bakalauro laipsnį Nacionaliniame Taivano universitete, o teisės ir tarptautinės prekybos magistro studijas baigė 1980 m. Kornelio universitete JAV. Toliau studijavo Londono ekonomikos ir politikos mokslų mokykloje, kur 1984 m. apsigynė daktaro disertaciją teisės mokslų srityje. Sugrįžusi į Taivaną dėstė teisę Nacionaliniame Chengchi universitete (1984–1990 ir 1993–2000 m.) bei Soochow universitete (1990–1993 m.)

1993 m. Cai buvo pakviesta dirbti Prekybos komitete Ekonomikos ministerijoje, o 1994 m. ėjo derybininkės pareigas atstovaudama Taivaną Pasaulio prekybos organizacijoje. 1999 m. dirbo patarėja Nacionalinėje saugumo taryboje. Politinę karjerą pradėjo 2004 m. įstojusi į Demokratinę pažangos partiją. Ten greitai kilo pareigose ir 2008 m. tapo partijos pirmininke. Pirmą kartą prezidento rinkimuose dalyvavo 2012 m., tačiau juos pralaimėjo likusi antra. Kiti rinkimai 2016 m. buvo sėkmingi ir po pergalės Cai tapo pirmąją moterimi, užėmusia Taivano prezidento postą.

Praėjus ketveriems metams Cai vėl laimėjo prezidento rinkimus ir pradėjo antrąją bei pagal Taivano įstatymus paskutiniąją kadenciją. 2024 m. sausį vykusius prezidento rinkimus laimėjo Cai bendrapartietis Lai Čingte, kuris prezidento pareigas perėmė gegužės mėnesį.

## Galerija

Tsai Ing-wen.jpg|Cai Ingven 2008 m.
總統出席接見美國聯邦參議院軍事委員會馬侃（John McCain）主席訪問團 (27455615196).jpg|Susitikime su JAV Senato narių delegacija, vadovaujama Džono Makeino (2016 m.) 
10.21 總統接見「瓜地馬拉共和國總統當選人賈麥岱訪團」 (48934164796).jpg|Su Gvatemalos prezidentu Alejandro Giammattei (2019 m.)
President Tsai poses for a photo with the first official European Parliament delegation to Taiwan 2021-11-04.jpg|Susitikime su Europos parlamento delegacija 2021 m. lapkričio 4 d.
Taiwanese President Tsai Ing-wen, centre, poses for photos with a delegation from the Baltic States at the Presidential Office in Taipei, Taiwan on Monday, Nov 29, 2021.jpg|Susitikime su Baltijos šalių parlamentarais 2021 m. lapkričio 29 d.


## Šaltiniai
Ningirin

**Ningirin**, **Ningirim** – užkalbėjimų deivė šumerų mitologijoje. Dantiraščiu deivės vardas buvo užrašomas *<sup>d</sup>Nin. A.HA.KUD.DU* ir reiškia „užkalbėjimų viešpatė“. Pirmąkart paliudyta Faros (šumerų Šurupakas) įrašuose.

Laikotarpio iki Sargono valdymo užkalbėjimų baigiamojoje formulėje būdavo nurodoma, kad užkalbėjimas yra deivės Ningirin. Šio laikotarpio tekstuose Ningirin daugiausia buvo siejama su Uruko miestu. Išlikę ir du Sargono laikotarpiu datuojami užkalbėjimai, kuriais šaukiamasi Ningirin. Čia ji siejama su Enkiu ir Nanše. Tai, kad šiuo laikotarpiu Ningirin nebebuvo minima užkalbėjimų baigiamojoje formulėje, manoma, rodo deivę praradus turėtą reikšmę. Trečiosios Ūro dinastijos laikais svarbiausia užkalbėjimų dievybė jau buvo Enkis.

Ningirin minima ir šumerų šventyklų himnų rinkinyje. Enheduanos himne deivė įvardijama „tyro apsiplovimų vandens viešpate“, nurodoma, kad Ningirin šventyklos būta Murumo vietovėje, kuri „esanti iš Apsu“. Tvirtinama, kad tai gali rodyti deivės sąsajas su vandeniu bei tai, kad užkalbėjimai buvo siejami su apvalymu. Enheduanos himne Ningirin siejama su *išib* žyniais. Minima, kad Ningirin „šventykloje atkartojami dangaus ir požemio pasaulio užkalbėjimai“.

II tūkst. pr. m. e. pabaigoje imta tapatinti su deive Bau.

Jeremy Black ir Anthony Green teigia, kad būta vyriškosios magijos dievybės Ningirimos. Pasak jų, Ningirimos šauktasi, siekiant išvaryti gyvates.

## Šaltiniai
Šarono lyguma

**Šaronas** () – istorinė-geografinė sritis Izraelio pajūrio teritorijoje.

## Geografija
Šarono lygumos apima dalį Izraelio pajūrio ruožo (), esančią Haifos apskrities pietinėje ir Centrinės apskrities šiaurinėje dalyje.

Šis siauras ir ilgas (90 km) ruožas šiaurėje prasideda ties Nahal Taninimu, už kurio yra Karmelio kalnas, o pietuose baigiasi ties Jarkono upe Tel Avivo šiaurinėse prieigose. Vakaruose jis glaudžiasi prie Viduržemio jūros, o rytuose kyla į Samarijos aukštumas. Kartais Šaronas priskiriamas išplėstinei Samarijai.

## Istorija
Senovėje seniausia ir didžiausia šio regiono gyvenvietė buvo En Esuras, įkurta V tūkst. pr. m. e. IV tūkst. pr. m. e. šis miestas su 6000 gyventojų buvo vienas didžiausių Kanaano regione, gerokai pralenkęs kitus Kanaano miestus, tokius kaip Jerichas ar Megidas. Bronzos amžiuje miestas apleistas.

Skirtingai nei kitose Kanaano pakrantės teritorijose (Finikijoje šiaurėje ir Filistijoje pietuose) Šarono pakrantėje nesusiformavo jokie svarbūs uostai. II tūkstm. pr. m. e. pabaigoje regioną užvaldė izraelitai, ir jis pateko į Izraelio karalystę. Šaronas buvo atiduotas valdyti Manaseho genčiai. Biblijoje Šaronas minimas ne vieną kartą.

Nuo 722 m. pr. m. e. Šarono lygumas valdė Asirijos imperija, Naujoji Babilono karalystė, Achemenidų imperija, Seleukidai, Ptolemėjai, Hasmonėjų karalystė. Nuo 37 m. pr. m. e. Šaronas priklausė Erodo Judėjos karalystei, o vėliau sudarė dalį romėnų Judėjos provincijos. Būtent tuo metu Šarono pakrantėje išdygo Cezarėja, tapusi svarbiu Viduržemio jūros uostu ir visos provincijos sostine.

Nuo VII a. Samariją valdė musulmoniškos valstybės, tarp kurių buvo Arabų kalifatas, Osmanų imperija. Jų valdymo metu kraštas arabizuotas, susiformavo palestiniečių etnosas. Šarono lygumos tuo metu buvo retai gyvenamos. Jos buvo drėgnos ir pelkėtos, čia siautė maliarija.

1918 m. Britai pradėjo administruoti Samariją kaip vieną iš Palestinos mandato rajonų. Čia masiškai kėlėsi žydai iš viso pasaulio, kurie sausino vietos pelkes ir sparčiai įsisavino kraštą. Ilgainiui jis tapo tankiausiai gyvenamu Izraelio regionu. Šarono lygumose išdygo daug naujų miestų, tokių kaip Herclija ar Netanija.
Purohita

**Purohita** ( 'pirmeivis, pirmdėlys') – viena iš vedinių šventikų kategorijų. Tai brahmanas, atliekantis aukojimus karaliaus rūmuose. Taip pat gali reikšti šeimos, giminės, namų šventiką.

Vedizmo laikotarpiu būta dviejų pagrindinių dvasininkų idealų – šventieji atsiskyrėliai rišiai ir rūmų brahmanai purohitos.

## Šaltiniai
Johann Friedrich Wolfgang

** Johanas Frydrichas Volfgangas** (; 1776 m. liepos 17 d. Lozovos dvare, Podolėje – 1859 m. gegužės 17 d. Vilniuje) – vaistininkas, botanikas, Vilniaus universiteto profesorius.

## Biografija

Johanas Frydrichas Volfgangas gimė 1776 m. liepos 17 d. Podolėje, Lozovos dvare. 1801 m. baigė Vilniaus universitetą. Įgijo farmacijos magistro laipsnį.

1804–1831 m. Johanas Frydrichas Volfgangas vadovavo Vilniaus universiteto vaistinei.
1808 m. jis buvo paskirtas Vilniaus universiteto kolegijos asesoriumi. Buvo pedantiškas ir sunkiai studentams prieinamas.
1805 m. Johanas Frydrichas Volfgangas pradėjo organizuoti medicinos draugiją. 1806 m. buvo pakeltas į adjunktus, 1810 m. tapo ekstraordinariniu profesoriumi.
Prie Vilniaus universiteto vaistinės Volfgangas įkūrė laboratoriją ir farmakologijos kabinetą.

Domėjosi įvairiomis mokslo sritimis: medicina, farmacija, chemija, botanika, zoologija. Publikavo apie 100 mokslinių darbų. Mokslinį palikimą sudaro herbariumas, kurio dalis yra VU herbariume ir Ukrainos Mokslų akademijos Botanikos instituto herbariume.

Buvo Vilniaus labdarybės draugijos, Peterburgo farmaceutų draugijų narys. Nuo 1823 m. tapo vienos seniausių Vokietijoje *Deutschen Akademie der Naturforscher Leopoldina* nariu.

Redagavo žurnalą „Vilniaus farmacijos žinynas“ („Pamiętnik farmaceutyczny wilenski").1820 m. išleistas iš keturių numerių sudarytas pirmasis, 1821 m. - iš keturių numerių antrasis tomas.
1830 m. apdovanotas Šv. Vladimiro ketvirto laipsnio ordinu.

## Asmeninis gyvenimas

1814 m. Johanas Frydrichas Volfgangas susituokė su Aloyza Pacovskyte šv. Jonų bažnyčioje, su kuria susilaukė vaikų. Susituokusi šeima įsikūrė Paluknio dvare, Trakų apskrityje. Johanas Frydrichas Volfgangas mirė 1859 m. gegužės 17 d. Palaidotas Vilniuje, Rasų kapinėse.

## Išnašos
Prema

**Prema** (, vard. प्रेमा = *premā*) – hinduistinėje vaišnavizmo teologijoje reiškia tyrą, dvasinę meilę, visišką atsidavimą (bhaktę) Krišnai. Prema supriešinama su kama – žemiška, kūniška meile. Gaudyja vaišnavizme tobuliausiu premos pavyzdžiu laikoma gopių meilė Krišnai. Vaišnavų teologas Rūpa Gosvamis premą vadina aukščiausiąja iš 8 atsidavimo formų. Prema dažnai lyginama su bekraščiu vandenynu, užliejančiu bhakto sielą.

Žodis *preman* („meilė, malonė, gerumas“) kilęs iš žodžio *priya-* („mielas, meilus, malonus“) ir veiksmažodžio *prī-* („mylėti, džiaugtis“).

## Šaltiniai
Pralaja

**Pralaja** ( „palaja, išskydimas, išnykimas“) – visuotinis išnykimas, pasaulio pabaiga hinduizmo kosmologijoje. Šiuo žodžiu nusakomas katastrofiškas pasaulio sunaikinimas kalijugos pabaigoje. Pasak puraninių tekstų, kiekvieno eono (jugos) pabaigoje kūryba liaujasi ir prasideda nyka. Su pralaja paprastai siejamas Šivos veikimas. Puranose pralaja nupasakojama kaip visuotinis gaisras, po kurio kyla didelis tvanas, pasaulis sugrįžta į pirminį chaosą, iš kurio vėl gali gimti kūryba. Neapreikšties laikmetis po pralajos vadinamas Brahmos naktimi, o apreikšties metas vadinamas Brahmos diena.

Kai kuriuose skiriamos pralaja ir mahapralaja („didžioji palaja“): pralajos metu sunaikinami tik žemutiniai pasauliai, o mahapralajos – visas kosmosas.

## Šaltiniai
Šimkūnai (Pilkalnis)

**Šimkūnai** (, nuo 1936 m. *Schimkuhnen*, nuo 1938 m. *Schwarzenberge *) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 13 km į rytus nuo Pilkalnio, 15 km į šiaurės rytus nuo Stalupėnų, Rausvės kairiajame krante prie Paduodupės žiočių.

## Istorija

Minimi nuo 1650 m. Istoriniai pavadinimo rašybos variantai: * Szembkuhnen*, * Szimbkuhnen*. 1785 m. buvo mišrusis kaimas su 8 ugniakurais, 1823 m. – 8 mišriojo kaimo sodybos su 35 gyventojais. 1847 m. Šimkūnuose buvo 9 gyvenamieji pastatai ir 95 gyventojai. 1723–1765 m. priklausė Įsruties apskrities Diržkiemio domenų valsčiui, 1765–1818 m. – Būdvaičių domenų valsčiui, 1818–1945 m. – Pilkalnio apskričiai ir 1874 m. įsteigtam Pyragių valsčiui. Tikintieji priklausė Širvintos evangelikų liuteronų parapijai. Kaime buvo mokykla.

Po Antrojo pasaulinio karo išnyko. Nuo 2008 m. buvusio kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

## Šaltiniai
Kišai (reikšmės)

**Kišais** vadinami buvę Mažosios Lietuvos kaimai:

* Pilkalnio apskrityje, Kusų parapijoje;
* Pilkalnio apskrityje, Šilėnų parapijoje;
* Pilkalnio apskrityje, Širvintos parapijoje.
H. W. L. Poonja

**Harivanšas Lalas Pūndža** (, 1910 m. spalio 13 d. – 1997 m. rugsėjo 6 d.), dar žinomas kaip ***Pūndžadži*** arba ***Papadži***, – Indijos gurus, advaita vedantos tradicijos sekėjas.

Gimė Pandžabe, brahmanų sarasvačių šeimoje. Jo dėdė iš motinos pusės buvo vedantos mokytojas Rama Tyrtha. Būdamas 9-erių, Pūndža patyrė samadhį. Pradėjęs dvasinius ieškojimus, 1944 m. susitiko su Ramana Maharšiu ir tapo jo mokiniu. Nors pasitraukė į sanjasą, Pūndžadži turėjo šeimą ir iki 1966 m. dirbo. Po Indijos padalijimo, Pūndžadži su šeima persikėlė į Laknau, kur įkūrė savo ašramą. Pūndžadži mokymas tapo populiarus Vakaruose, juo persiėmė dalis Ošo sekėjų.

Pūndžadži savo mokyme tęsė Ramanos tylos ir savęs užklausimo metodus, pabrėžė bhaktės, tiesioginio savasties (atmano) patyrimo svarbą.

## Šaltiniai
Tualetas (reikšmės)

**Tualetas** () – žodis, turintis įvairias reikšmes:

* Tualetas - santechninis įrenginys srutoms rinkti
* Tualetas (patalpa) – patalpa natūralių poreikių tenkinimui (šlapinimasis, tuštinimasis), išvietė 
* Tualetas – vientisas moters drabužių ansamblis (pvz., vakarinis tualetas)
* Tualetas – savo išorės tvarkymas (prausimasis, rengimasis, šukavimasis)
* Tualetas – staliukas arba komoda, dažnai su pakeliamu veidrodžiu, stalčiukais ir dėžutėmis tualeto reikmenims

Panašūs:

* Kilnojamas tualetas – pernešamas santechnikos įrenginys, nereikalaujantis prisijungimo prie nuotekų tinklų (pvz., naudojamas kelionėse)
* Cheminis tualetas – mobilus konteineris su nuosava talpa nuotekoms (dar vadinamas biotualetu), laikinai pastatomas žmonių susibūrimo vietose (pvz., statybų aikštelėse, festivaliuose)

Susiję:

* Tualetinis popierius
* Tualetinis vanduo
* Pasaulinė tualeto organizacija
Tualetas

**Tualetas** ()  – nedidelė patalpa, dažniausiai su specialia santechnine įranga, skirta žmogaus natūralių poreikių tenkinimui (šlapinimasis, tuštinimasis), prijungta prie kanalizacijos tinklo. Tualetas įrengiamas naudojant drėgmei nelaidžias, lengvai valomas apdailos medžiagas (pvz., keramines plyteles). Tualetui patalpa skiriama  bute, name, lauke (vadinama išviete). Šiuolaikiniuose tualetuose kartu su asmeninės higienos priemonėmis naudojama įvairi įranga ar atskiri prietaisai: klozetas, tualetinio popieriaus ir popierinių rankšluosčių laikikliai, bide, rankų džiovintuvas, kriauklė su muilo dozatoriumi, šiukšlių dėžė. Tualetai vyrams ir moterims aprūpinami skirtinga įranga, be to, ji gali skirtis ir priklausomai nuo šalies kultūros.

## Etimologija

Siaurąja prasme, tualetu gali būti vadinama santechninė įranga, skirta surinkti ir pašalinti ekskrementams ir šlapimui.

Skirtinguose regionuose tualetas gali būti vadinamas įvairiai. Amerikiečių anglų kalboje tualeto patalpą priimta vadinti *bathroom* („vonia“), nors ten gali ir nebūti vonios ar dušo, o britų anglų kalboje *bathroom* paprastai vadinamas tik vonios kambarys, skirtas maudymuisi, o patalpa be vonios ar dušo dažniausiai žinoma kaip santrumpa *WC* ( – nuplaunamas tualetas) ar *loo*.

## Organizacijos

Veikia Pasaulinė tualeto organizacija.


Notariskantoor Valkenswaard 10.JPG|Tualetas su porcelianine įranga
Sanisette.jpg|Mokamas tualetas Paryžiaus gatvėje
JapaneseSquatToilet.jpg|Japoniškas tualetas, kuriuo naudojamasi pritūpus
Mens restroom with urinals in Ukraine - CC0 1.0 Universal Public Domain Dedication.jpg|Visuomeninis tualetas vyrams (su pisuarais)
Wc-bus.JPG|Autobusas su tualetais (Turkija)


## Šaltiniai
Gintaras Danielius

**Gintaras Danielius** (1957 m. birželio 21 d. Kalnaberžės km., Kėdainių raj. – 2010 m. gegužės 5 d. Londone, Anglijoje) – Valstybės sienos apsaugos tarnybos pareigūnas, vienas pirmųjų 1990 m. Lietuvos Respublikos pasieniečių, Lietuvos nepriklausomybės gynėjas, Lietuvos majoras.

## Biografija

Gintaras gimė Kalnaberžėje, Kėdainių rajone, pedagogų Onos ir Mamerto Danielių šeimoje. Tėvams persikrausčius į Šalčininkų rajoną, Gintaras Danielius 1974 m. baigė Dieveniškių vidurinę mokyklą. Nuo 1974 m. iki 1979 m. studijavo Vilniaus Inžineriniame Statybos Institute (tuomet - VISI, dabar – Vilniaus Gedimino Technikos Universitetas, Vilnius Tech) Statybos fakultete, įgijo statybos inžinieriaus specialybę.

Nuo 1981 m., po tarnybos SSRS kariuomenėje, Gintaras Danielius su savo šeima gyveno Šalčininkuose, dirbo Šalčininkų melioracijos statybos montavimo valdyboje (MSM) statybos meistru. Nuo 1982 m. buvo paskirtas Šalčininkų komunalinių įmonių kombinato vyr. inžinieriumi, o nuo 1984 m. vadovavo kombinatui.

1990 m. atkūrus nepriklausomą Lietuvos valstybę, Gintaras Danielius, tuo metu jau augindamas tris sūnus, stojo savanoriškai tarnauti valstybės krašto apsaugos sistemoje. Nuo 1990 m. paskirtas Krašto apsaugos departamento Pasienio apsaugos tarnybos Šalčininkų užkardos vadu, vėliau – nuo 1991 m. dirbo Valstybės sienos apsaugos tarnybos (VSAT) viršininko pavaduotoju.

Per 1991 m. sausio įvykius Gintaras Danielius vadovavo Lietuvos Respublikos Vyriausybės pastato gynybai, saugojo Lietuvos Respublikos Aukščiausiosios tarybos statinių kompleksą.

Majoras Gintaras Danielius už nuopelnus Lietuvos valstybės gynybai 1991 m. rugsėjo 6 dieną buvo apdovanotas Vyčio kryžiaus ordino Karininko kryžium, 1992 m. sausio 9 dieną apdovanotas Sausio 13-osios atminimo medaliu.

## Išnašos
Kvietkučiai

**Kvietkučiai** – kaimas Jonavos rajono savivaldybėje, 2 km į šiaurę nuo Šilų, prie Paberžės upelio.

## Istorija

Šilų apylinkės Kvietkučių kaimas 1979 m. lapkričio 28 d. panaikintas LTSR AT Prezidiumo įsaku, bet 2015 m. gegužės 27 d. atkurtas.

## Gyventojai

## Šaltiniai
Liepupė

**Liepupė** – upė Žemaitijoje, Plungės rajono savivaldybės teritorijoje, Žemaičių aukštumoje; Babrungo dešinysis intakas. Prasideda šalia Babrungo kaimo, teka į vakarus palei šiaurinius Plungės pakraščius. Žemupyje pasuka į pietus, vinguriuodama įteka į Babrungą 10,4 km nuo jo žiočių, ties Prūsaliais.

Intakas – Jodė (dešinysis).

Iki sankirtos su Šiaulių–Klaipėdos geležinkeliu vaga ištiesinta. Prūsaliuose upė patvenkta, sudaryti Prūsalių II ir Prūsalių I tvenkiniai.

Prie upės įsikūrę: Lieplaukalė, Jodėnai, Prūsaliai.

Upėvardis reiškia „liepų upė“.

## Šaltiniai
Thommaso Righi

**Tomazas Rigis** ( 1727 m. Roma, Italija – 1802 m. Varšuva), – italų dailininkas ir skulptorius, vėlyvojo baroko dekoratyvinės skulptūros atstovas.

## Biografija

Tomazas Rigis gimė 1727 metais Italijoje, Romoje, tikslesnė gimimo data nėra žinoma. Nuo 1760 metų minimas kaip švento Luko akademijos () narys, profesorius. Gyvendamas Romoje kūrė altorius, antkapinius paminklus, taip pat dvarų, rūmų, bažnyčių dekoratyvinius elementus. 

1784 m. Vilniaus arkivyskupas Ignotas Masalskis Tomazą Rigį pakvietė atvykti į Vilnių. 1784-1785 metais Rigis dekoratyvinėmis baroko skulptūromis puošė Verkių rūmus.

1785 -1791 metais jis kūrė skulptūras  Lauryno Gucevičiaus rekonstruojamai Vilniaus Šv. Stanislovo ir Šv. Vladislavo arkikatedrai bazilikai. 

## Kūryba

Į Gedimino prospektą Arkikatedra žvelgia didingu dorėninio orderio portiku, kurį remia 6 aukščiausios Lietuvoje kolonos. Už jų esančioje sienoje abipus portalo yra keturios nišos, kuriose stovi monumentalios evangelistų statulos. Kiekvienas evangelijos skelbėjas pavaizduotas su jam būdingu atributu. Dešinėje portalo pusėje matyti šv. Lukas su jaučiu prie kojų ir šv. Jonas su ereliu ir plunksna dešinėje rankoje. Kairėje portalo pusėje stovi evangelistas Matas su savo pagalbininku angelu ir šv. Morkus su sparnuotu liūtu šalia. Pagrindinio fasado koplyčių nišose dar yra patriarcho Abraomo ir Mozės statulos.

T.Rigis taip pat nulipdė visus Arkikatedros vakariniame fasade esančius bareljefus. T.Rigis iš stiuko masės vietoje pats formuodavo skulptūras.

Tarp Romoje sukurtų Rigio darbų galima paminėti kardinolo Camillo Paolochchi antkapį *„San Marcello al Corso“* bažnyčioje, *„Palazzo Chigi“* auksinės salės dekoracijas, fojė ir salėse esančius tinkuotus reljefus. Jis taip pat yra pagrindinio altoriaus *„Gloria di San Basilio“*, esančio "*S. Marijos del Priorato*" bažnyčioje Romoje, autorius.

## Galerija


Apostle Matthew in cathedral of Vilnius.JPG|thumb|200 px|right|Apaštalas Matas su savo pagalbininku angelu Vilniaus Arkikatedroje
Apostle Luke in cathedral in Vilnius.JPG|thumb|Apaštalas Lukas su jaučiu prie kojų Vilniaus Arkikatedroje
Apostle Mark in Cathedral in Vilnius.JPG|thumb|Apaštalas Morkus su sparnuotu liūtu Vilniaus Arkikatedroje
Vilnius Cathedral Moses (4697096713).jpg|thumb|200 px|right|Mozė Vilniaus Arkikatedroje
SculpturesCathedral1.jpg|thumb|250px|right|Tomazo  Rigio sukurtos Vilniaus Arkikatedros skulptūros



## Nuorodos

## Literatūra

*Adomas Honoris Kirkoras. Pasivaikščiojimai po Vilnių ir jo apylinkes. Iš lenkų kalbos vertė Kazys Uscila. Vilnius: Mintis, 2012. ISBN 978-5-417-01035-4.
*Morta Baužienė. Pasižvalgymas po senojo Vilniaus mūrus. Vilnius: Savastis, 2012, p. 46. ISBN 978-9986-420-89-7.
2020 m. Veikkausliiga

**2020 m. [[Veikkausliiga]]** – Suomijos aukščiausiosios futbolo lygos sezonas. Prasidėjo 2020 m. balandžio d., baigėsi 2020 m. lapkričio mėn.

## 2020 m. [[Veikkausliiga]]
* **[[Veikkausliiga]]** – aukščiausioji futbolo lyga. Dalyvavo 12 komandų.
* Buvo planuojama sužaisti du ratus, o tada lygą perskelti pusiau.
* Dėl pandemijos pakito formatas; sužaisti tik du ratai (kiekviena komanda po 22 rungtynes).

### I etapas
* Čempionais tapo HJK Helsinki. Tai buvo 30–asis titulas šiam klubui.

## Pereinamosios rungtynės
* Vienuoliktą vietą užėmusi TPS (*[[Turun Palloseura]]*) dėl išlikimo kovojo su žemesniojo diviziono atstovais KTP Kotka.

----

* Antrosios rungtynės taip pat baigėsi lygiosiomis, bet dėka svečiuose pelnyto įvarčio KTP Kotka pateko į 2021 m. Veikkausliiga.
* TPS iškrito į žemesnį divizioną.
----

## Taip pat skaitykite
* 2020 m. Ykkönen

## Išnašos

## Nuorodos
* RSSSF duomenų bazė (2020 m.)
2020 m. Allsvenskan

**[[2020]] m. [[Allsvenskan]]** – 2020 m. Švedijos aukščiausiosios futbolo lygos sezonas. Prasidėjo 2020 m. pavasarį, baigėsi 2020 m. gruodį. Dalyvavo 16 komandų.

## Turnyrinė lentelė
* Malmö FF tapo čempionais. Titulą užsitikino likus dviem turams iki čempionato pabaigos.


## Pereinamosios rungtynės
* Dėl išlikimo lygoje kovojo Kalmar FF ir žemesniojo diviziono Jönköpings Södra IF.
----

----
----

* **[[Kalmar FF]] nugalėjo bendru dviejų rungtynių rezultatu 4–1 ir išsaugojo vietą [[2021 m. Allsvenskan]].**
----

## Taip pat skaitykite
* 2020 m. Superettan
* 2020 m. Damallsvenskan

## Išnašos

## Nuorodos
* svenskfotboll.se Oficiali svetainė
* Allsvenskan 2020 m. pagal SOCCERWAY
* RSSSF duomenų bazė (Čempionai ir sezonai);
* RSSSF duomenų bazė (Taurės turnyrai);
Scuderia AlphaTauri

**Scuderia AlphaTauri Honda** – Formulės 1 lenktynėse dalyvaujanti komanda iš Italijos, debiutavusi 2020 metų sezone. Tai yra viena iš dviejų Formulės 1 komandų, valdomų Red Bull kompanijos – kita yra Red Bull Racing.

Naujoji komanda buvo sukurta pervadinus iki tol buvusią Scuderia Toro Rosso komandą ir jai suteikus drabužių kūrimo kompanijos AlphaTauri vardą.

Komandos debiutiniame sezone jos pilotais buvo Pierre Gasly ir Daniil Kvyat. 2020 m. sezone  komanda pelnė 107 taškus, o Italijos GP P. Gasly pelnė pergalę. Komanda sezoną baigė 7-oje vietoje.

2021 m. sezonui komandą sudarė P. Gasly ir naujokas iš Japonijos Yuki Tsunoda.

## Nuorodos
* Oficiali svetainė

## Šaltiniai
Martyno Liudviko Rėzos premija

**Martyno Liudviko Rėzos kultūros ir meno premija** įsteigta 2008 m. Neringos savivaldybės tarybos.

Premija skiriama už Kuršių nerijai reikšmingą veiklą mokslo, švietimo, etninės kultūros ir kultūros paveldo puoselėjimo, leidybos, klasikinių bei šiuolaikinių menų, literatūros, liaudies meno srityse bei už iniciatyvas, populiarinančias Kuršių neriją.

Premija teikiama kasmet Juodkrantėje sausio mėnesį minint Martyno Liudviko Rėzos gimimo dieną. Premijos dydis 2000 eurų.

## Premijos laureatai
* 2010 m. tautodailininkas Eduardas Antanas Jonušas
* 2011 m. istorikė Nijolė Strakauskaitė
* 2012 m. Tomo Mano memorialinio muziejaus direktorė Vitalija Teresa Jonušienė
* 2013 m. kultūros ir visuomenės veikėjas, filosofas Arvydas Juozaitis
* 2014 m. filologė, vertėja Liucija Citavičiūtė
* 2015 m. skulptorius Arūnas Sakalauskas
* 2016 m. folkloro ansamblis „Giedružė“
* 2017 m. dailininkas, pedagogas Romanas Borisovas
* 2018 m. istorikė Ingė Lukšaitė
* 2019 m. skulptorius, pedagogas Albertas Danilevičius
* 2020 m. vokiečių istorikė Ruth Leiserowitz
* 2021 m. archeologė Rimutė Rimantienė
* 2022 m. Neringos Tomo Mano kultūros centras 
* 2023 m. mokslininkė Dalia Kiseliūnaitė
* 2024 m. kolekcininkai Aleksandras Popovas ir Jelena Kosinova
* 2025 m. dailininkas Saulius Kruopys

## Šaltiniai

## Nuorodos
* Neringos savivaldybė
Gliese 536 b

**Gliese 536 b** arba **GJ 536 b** – egzoplaneta, skriejanti apie raudonąją nykštukę Gliese 536, nuo Saulės sistemos nutolusią 33 šviesmečius. Gliese 536 b yra vienintelė šioje sistemoje aptikta planeta.

Gliese 536 b yra vadinamoji superžemė. Jos masė apytikriai 5,4 didesnė nei Žemės. Apie savo žvaigždę planeta apskrieja per 8,7 paros, jos didysis pusašis – 0,067 av, o ekscentricitetas – 0,119. Gliese 536 b skrieja pernelyg arti savo žvaigždės, kad joje būtų tinkamos sąlygos gyvybei. Paskaičiuota, kad temperatūra šioje planetoje gali siekti 70–214 °C.

Apie Gliese 536 b atradimą paskelbta 2016 m. lapkritį. Planeta aptikta radialinių greičių metodu.

## Šaltiniai
Mergvagis

**Mergvagis** – upė Žemaitijoje, Plungės rajono savivaldybės teritorijoje, Žemaičių aukštumoje, į pietvakarius nuo Plungės; Mažosios Sruojos dešinysis intakas. Prasideda Noriškių miške šalia Noriškių kaimo. Teka į pietus, pietryčius pro Varkalius. Įteka į Mažąją Sruoją 2,0 km nuo jos žiočių.

Beveik visa vaga (išskyrus patį žemupį) ištiesinta.

Upėvardis sudurtinis: dėmuo *merg-* neaiškios kilmės (gali būti tiek nuo „merga, mergaitė“, tiek susijęs su archajiška *mer-* šaknimi, reiškiančia drėgmę, vandenį), o *vag-* reiškia „vagą“.

## Šaltiniai
Rudmėnai

**Rudmėnai** – buvęs kaimas Jonavos rajono savivaldybėje, 1 km į šiaurę nuo Užusalių, Šešuvos dešiniajame krante.

## Istorija

Užusalių apylinkės Rudmėnų kaimas 1979 m. lapkričio 28 d. panaikintas LTSR AT Prezidiumo įsaku.

## Gyventojai

## Šaltiniai
Vygiai

**Vygiai** – buvęs kaimas Jonavos rajono savivaldybėje, 6 km į šiaurės vakarus nuo Žeimių, Lankesos vingyje. Būta dvaro.

## Istorija

Žeimių apylinkės Vygių kaimas 1979 m. lapkričio 28 d. panaikintas LTSR AT Prezidiumo įsaku.

## Gyventojai

## Šaltiniai
Li Keqiang

**Li Kečiangas** (, 1955 m. liepos 1 d. –
2023 m. spalio 27 d.) – Kinijos politikas, buvęs šalies premjeras (nuo 2013 iki 2023 m.), vienas iš Kinijos „penktosios kartos“ lyderių.

## Biografija
Gimė 1955 m. liepos 1 d. Hefėjuje, Anhujaus provincijoje Kinijos komunistų partijos vidutinio rango pareigūno šeimoje. Pats į partiją įstojo 1976 m., Kultūrinės revoliucijos metais priklausė vienai iš jaunimo grupių, kurios iš miestų buvo siunčiamos į kaimiškas vietoves įgyti fizinio darbo patirties. Sugrįžęs įstojo į Pekino universitetą, pabaigė teisės mokslų studijas, vėliau jas tęsė ekonomikos mokslų srityje, apsigynė daktaro laipsnį. Nuo 1980-ųjų aktyviai įsitraukė į Kinijos komunistų jaunimo lygos veiklą, 1982 m. tapo jos Pekino skyriaus vadovu, o vėliau ir pirmuoju sekretoriumi visos šalies mastu. Jaunimo lygoje susipažino su Hu Dzintao, padėjusiu jam daryti tolimesnę politinę karjerą.

1998 m. Li tapo Henano provincijos gubernatoriumi ir šias pareigas ėjo iki 2004 m. Nors provincija jo valdymo metais patyrė spartų ekonominį augimą, tuo pačiu ją krėtė AIDS epidemija dėl nepakankamos priežiūros imant kraujo donorų ir pacientų kraują. Vėliau Li buvo perkeltas į Liaoningo provinciją, ten iki 2007 m. vadovavo komunistų partijos skyriui. 2007 m. buvo išrinktas į Politbiuro nuolatinį komitetą, o 2008 m. paskirtas į vicepremjero pareigas. Nors Hu Dzintao delegavo Li kaip kandidatą į prezidento postą, vidinius rinkimus laimėjo ir Kinijos prezidentu 2013 m. tapo Si Dzinpingas, o Li tais pačiais metais buvo paskirtas į premjero postą.

## Galerija

Korea President Park PrimeMinister LiKeqiang 20130628 01.jpg|2013 m. su Pietų Korėjos prezidente Pak Kinhė
Vladimir Putin and Li Keqiang (2016-11-08) 01.jpg|2016 m. su Rusijos prezidentu Vladimiru Putinu
President Rodrigo Roa Duterte during the bilateral meeting with People’s Republic of China State Council Premier Li Keqiang at the Diaoyutai State Guest House in Beijing on April 25, 2019 4.jpg|2019 m. su Filipinų prezidentu Rodrigo Roa Duterte


## Šaltiniai
Vilanela

**Vilanela** arba **vilanelis** ( <  'kaimiškas') – lengvo turinio, homofoninės akordinės sandaros, strofinės formos (AABCC), dažniausiai tribalsė daina, kurios tekstas yra griežtos sandaros eilėraštis. Jį sudaro 19 eilučių (iš kurių 6 pasikartoja) – 5 tercetai (rimų schema aba) ir 1 katreno (rimų schema abba).

Dažniausiai dainuodavo 2 sopranai ir altas arba 2 tenorai ir bosas.

## Istorija
Pirmasis vilanelų rinkinys buvo sukurtas 1537 m. Neapolyje. Tuomet vilanela pakeitė frotolą. Ilgainiui tokia dainos forma išplito ne tik Italijoje, bet ir už jos ribų. Vilanelos dainuotos vaidinimuose (*commedia dell’arte*, madrigalinė komedija).

XVI a. 2 pusėje vilanelos forma ir muzikinė raiška tapo sudėtingesnė, pagausėjo polifoninių elementų, vilanela pasidarė panaši į madrigalą.

## Žymesni kūrėjai

* Adrianas Vilartas
* Orlandas Lasas
* Andrea Gabrieli
* Orazio Vecchi
* Adriano Banchieri
Pabarupė

**Pabarupė** – buvęs kaimas Jonavos rajono savivaldybėje, 7 km į pietvakarius nuo Žeimių, 2 km į pietryčius nuo Kuigalių, miškelio pakraštyje, kiek į pietus nuo Barupės. Buvusios kaimo žemės dabar priklauso Juljanavai.

## Istorija

Žeimių apylinkės Pabarupės kaimas 1979 m. lapkričio 28 d. panaikintas LTSR AT Prezidiumo įsaku.

## Gyventojai

## Šaltiniai
BD+20 594 b

**BD+20 594 b** – egzoplaneta, skriejanti apie geltonąją nykštukę BD+20 594, nuo Saulės sistemos nutolusią 588 šviesmečius (kitais duomenimis, 496,08 šm). BD+20 594 b yra vienintelė BD+20 594 sistemoje aptikta planeta.

Tvirtinama, jog BD+20 594 b gali būti tiek dujinė planeta, panaši į Neptūną, tiek ir uolėta planeta (tikimybė 43 %). Planeta yra 22,2481 karto masyvesnė už Žemę, o jos spindulys siekia 0,23 Jupiterio spindulio. Apie savo žvaigždę planeta apskrieja per 41,7 paros, jos orbitos spindulys – 0,241 av.

Apie BD+20 594 b atradimą pranešta 2016 m. Planeta aptikta tranzitų metodu.

## Šaltiniai
2020 m. Formulės 1 sezonas

**2020 m. Formulės 1 sezonas** – 71-as Formulės 1 sezonas, organizuojamas FIA. Jis turėjo prasidėti 2020 m. kovo 15 d. lenktynėmis Australijoje ir baigtis lapkričio 29 d. Abu Dabyje, tačiau dėl COVID-19 pandemijos sezono tvarkaraštis buvo pakoreguotas.

Šį sezoną turėjo sudaryti 22 lenktynės ir tai būtų buvęs ilgiausias sezonas pagal lenktynių skaičių Formulės 1 istorijoje. Šiame sezone turėjo debiutuoti nauja trasa Vietname, o pirmą kartą nuo 1985 m. sezono lenktynės turėjo vykti Nydelanduose, Zandvoort trasoje, tačiau dėl pandemijos lenktynės šiose trasose nukeltos į 2021 m.

Dar prieš sezono startą dėl COVID-19 pandemijos neribotam laikui buvo atidėtas Kinijos GP, o prieš pat pirmąsias lenktynes Australijoje buvo pranešta apie jų atšaukimą. Dar vėliau atšauktos 10 planuotų pirmųjų sezono lenktynių.

2020 m. birželio 2 d. FIA paskelbė pradinį atnaujinto sezono tvarkaraštį. Pagal jį pirmosios sezono lenktynės vyko liepos 5 d. Austrijoje, Red Bull Ring trasoje.

Čempionų titulus apgynė „Mercedes“ ekipa ir britas Luisas Hamiltonas. Luisas pelnė 7 čempionų titulą ir pagal šį pasiekimą susilygino su vokiečiu Michaeliu Šumacheriu.

## Sezono tvarkaraštis

## Sezono dalyviai
Šios komandos dalyvaus 2020 m. sezone. Visoms komandoms padangas tieks „Pirelli“.

## Sezono etapai

## Pastabos

## Šaltiniai
2020 m. Meistriliiga

**2020 m. [[Meistriliiga]]** – Estijos 2020 m. aukščiausiosios futbolo lygos sezonas.  prasidėjo 2020 m. pavasarį, baigėsi 2020 m. gruodžio 6 d. Dėl rėmimo sutarčių dar vadinama **Premium liiga 2020**. Dėl pandemijos buvo sustabdytas čempionatas, o vėliau atsinaujino. 2020 m. rungtyniavo 10 komandų. Naujokais tapo Talino „Legion“.

## Galutinė lentelė


## Pereinamosios rungtynės

Dėl išlikimo elito divizione kovojo Meistriliiga pirmenybėse 9 vietoje likusi Kuressaare ir Maardu Linnameeskond.

----

----

* Kuressaare nugalėjo varžovus bendru dviejų rungtynių rezultatu 9-5 ir išliko Meistriliiga.

## Išnašos

## Nuorodos
* RSSSF duomenų bazė
2020 m. Virslīga

**[[2020]] m. [[Virslīga]]** – Latvijos 2020 m. aukščiausiosios futbolo lygos sezonas. Prasidėjo 2020 m. kovo 13 d. ir baigėsi 2020 m. lapkričio 29 d. 2020 m. sezonas () buvo nukeltas dėl pandemijos ir prasidėjo vasarą. (Turėjo prasidėti 2020 m. kovo 13 d. ir baigtis 2020 m. lapkričio 7 d.)

## Pokyčiai lygoje
* Dėl pandemijos pakito formatas, bei kito tvarkaraštis.
* Buvo žaidžiami trys ratai. (O kiekviena ekipa turėtų sužaisti po 27 rungtynes.
* 2020 m. dalyvavo 10 komandų (1 daugiau nei 2019 m.).
* Nė viena ekipa neiškirto, naujai priimta FK Tukums 2000.

## Licencijos
* Licencijavimo komiteto posėdis įvyko 2020 m. sausio 31 d., tuomet ir sprendėsi, kam bus suteiktos A tipo licencijos. 
* Licencijos buvo suteiktos šiems klubams: 

Spalvų reikšmės: 
: Suteikta LFF-A tipo licencija.

## Galutinė lentelė
* Riga FC tapo šalies čempionais.

## Taip pat skaitykite
* 2020 m. 1. līga – 2020 m. Pirma lyga

## Išnašos

## Nuorodos
* RSSSF duomenų bazė:
: Čempionų sąrašas
: Latvijos futbolo istorija
: 2020 m. Virsliga
Mahidolas Aduljadedžas

**Mahidolas Aduljadedžas** (; 1892 m. sausio 1 d. – 1929 m. rugsėjo 24 d.) – Tailando princas, karaliaus Ramos V sūnus ir karalių Ramos VIII ir Ramos IX tėvas.

## Biografija
Princas Mahidolas Aduljadedžas gimė 1892 m. sausio 1 d. Tailando karaliaus Ramos V ir karalienės Savang Vadhanos šeimoje. Jaunasis princas buvo mokomas rūmuose. 1905 m. jis buvo išsiųstas į privačią berniukų mokyklą Londone, kurią baigęs išvyko į Vokietijos imperiją. Ten princas pradėjo mokytis parengiamojoje karo mokykloje Potsdame, o vėliau mokslus tęsė karo akademijoje Berlyne ir laivyno akademijoje. Mahidolas įstojo į Vokietijos laivyną ir užsitarnavo leitenanto laipsnį. 1914 m. prasidėjus Pirmajam pasauliniam karui princas grižo į Tailandą, kuriame dėstė laivyno akademijoje.

Baigęs darbą akademijoje, Mahidolas 1917 m. pradėjo studijuoti mediciną Harvardo universitete. 1920 m. rugsėjo 10 d. jis susituokė su Sangvan Talapat, kuri vėliau tapo princese Srinagarindra. 1923 m. Londone gimė princo dukra Galjani Vadhana. 1925 m. princas Mahidolas išvyko į Heidelbergą, kad išgytų nuo plaučių ligos. Ten gimė jo pirmasis sūnus Ananda Mahidolas. 1927 m. Kembridže gimė Mahidolo jauniausias sūnus Bhūmibolas Aduljadedžas. Po šešių mėnesių princas baigė universitetą ir 1928 m. gruodį kartu su šeima grįžo į Tailandą.

Mahidolas Aduljadedžas mirė 1929 m. rugsėjo 24 d.

## Šaltiniai
Juciūnai (Jonava)

**Juciūnai** – buvęs kaimas Jonavos rajono savivaldybėje, 6 km į šiaurės vakarus nuo Žeimių, 1,5 km į pietryčius nuo Juciūnų kaimo Kėdainių rajone, prie Nartautų miško. Buvusios kaimo žemės dabar priklauso Svalkeniams.

## Istorija

Šioje vietoje buvo įsikūręs Juciūnų dvaras.

Žeimių apylinkės Juciūnų kaimas 1979 m. lapkričio 28 d. panaikintas LTSR AT Prezidiumo įsaku.

## Gyventojai

## Šaltiniai
Salaminai

**Salaminai** – buvęs kaimas Jonavos rajono savivaldybėje, 3,5 km į šiaurę nuo Kulvos, 5 km į pietvakarius nuo Žeimių. Buvusio kaimo žemės dabar priklauso daugiausia Ručiūnams.

## Istorija

Kulvos apylinkės Salaminų kaimas 1979 m. lapkričio 28 d. panaikintas LTSR AT Prezidiumo įsaku.

## Gyventojai

## Šaltiniai
Tolėjai

**Tolėjai** – buvęs kaimas Jonavos rajono savivaldybėje, 4,5 km į vakarus nuo Kulvos, prie Jakubiškių miško. Buvusio kaimo žemės dabar priklauso daugiausia Preišiogalėlei.

## Istorija

Kulvos apylinkės Tolėjų kaimas 1979 m. lapkričio 28 d. panaikintas LTSR AT Prezidiumo įsaku.

## Gyventojai

## Šaltiniai
Buldiškiai

**Buldiškiai** – buvęs kaimas Jonavos rajono savivaldybėje, 2,5 km į pietus nuo Kulvos, 1 km į šiaurės rytus nuo Čičinų, prie Dijokiškių–Čičinų kelio. Buvusio kaimo žemės dabar priklauso Čičinams.

## Istorija

Kulvos apylinkės Buldiškių kaimas 1979 m. lapkričio 28 d. panaikintas LTSR AT Prezidiumo įsaku.

## Gyventojai

## Šaltiniai
Aukštadvaris (Jonava)

**Aukštadvaris** – buvęs viensėdis Jonavos rajono savivaldybėje, 4,5 km į pietryčius nuo Kulvos, 1 km į šiaurės vakarus nuo Jonavos vakarinių pakraščių, prie Girelės miško. Viensėdžio žemės dabar priklauso Virbalams.

## Istorija

Kulvos apylinkės Aukštadvario viensėdis 1983 m. gruodžio 28 d. panaikintas LTSR AT Prezidiumo įsaku.

## Gyventojai

## Šaltiniai
Paulinava (Jonava)

**Paulinava** – buvęs kaimas Jonavos rajono savivaldybėje, 3 km į vakarus nuo Žeimių, tarp Lankesos ir Paulinavos miško. Buvusios kaimo žemės dabar priklauso daugiausia Žieveliškiams.

## Istorija

Žeimių apylinkės Paulinavos kaimas 1979 m. lapkričio 28 d. panaikintas LTSR AT Prezidiumo įsaku.

## Gyventojai

## Šaltiniai
Miknaičiai (Jonava)

**Miknaičiai** – buvęs kaimas Jonavos rajono savivaldybėje, 4 km į šiaurės rytus nuo Žeimių, tuoj į šiaurės rytus nuo Aklių, prie Žeimių miško. Buvusios kaimo žemės dabar priklauso Akliams.

## Istorija

Žeimių apylinkės Miknaičių kaimas 1979 m. lapkričio 28 d. panaikintas LTSR AT Prezidiumo įsaku.

## Gyventojai

## Šaltiniai
Didėnai

**Didėnai** – buvęs kaimas Jonavos rajono savivaldybėje, 8 km į šiaurę nuo Jonavos, 1 km į rytus nuo Vaivadiškių, prie Gečių miško. Buvusio kaimo žemės dabar priklauso daugiausia Vaivadiškiams.

## Istorija

Bukonių apylinkės Didėnų kaimas 1983 m. gruodžio 28 d. panaikintas LTSR AT Prezidiumo įsaku.

## Gyventojai

## Šaltiniai
Dragočiai

**Dragočiai** – buvęs kaimas Jonavos rajono savivaldybėje, 3,5 km į šiaurės rytus nuo Šilų, 1 km į vakarus nuo Markutiškių, prie Dragočių miško. Stūkso Dragočių akmuo. Buvusio kaimo žemės dabar priklauso daugiausia Butkūnams. Markutiškiuose pavadinta Dragočių gatvė.

## Istorija

Šilų apylinkės Dragočių kaimas 1979 m. lapkričio 28 d. panaikintas LTSR AT Prezidiumo įsaku.

## Gyventojai

## Šaltiniai
Trapalava

**Trapalava** – buvęs kaimas Jonavos rajono savivaldybėje, 5,5 km į šiaurės vakarus nuo Šilų, į šiaurę nuo Širvių, prie nedidelio miškelio. Buvusio kaimo žemės dabar priklauso daugiausia Juodžiams.

## Istorija

Bukonių apylinkės Trapalavos kaimas 1979 m. lapkričio 28 d. panaikintas LTSR AT Prezidiumo įsaku.

## Gyventojai

## Šaltiniai
Paliepiai (Jonava)

**Paliepiai** – buvęs kaimas Jonavos rajono savivaldybėje, 5,5 km į pietvakarius nuo Bukonių, 1 km į pietryčius nuo Liepių, prie Juodupio. Buvusio kaimo žemės dabar priklauso daugiausia Liepiams ir Žeimeliams.

## Istorija

Bukonių apylinkės Paliepių kaimas 1979 m. lapkričio 28 d. panaikintas LTSR AT Prezidiumo įsaku.

## Gyventojai

## Šaltiniai
Meištoniai

**Meištoniai** – buvęs kaimas Jonavos rajono savivaldybėje, 5 km į rytus nuo Jonavos, Gaižiūnų miškuose, prie Jonavos–Žaslių kelio. Buvusio kaimo žemės dabar priklauso Venecijai ir Kamšalams.

## Istorija

Dumsių apylinkės Meištonių kaimas 1983 m. gruodžio 28 d. panaikintas LTSR AT Prezidiumo įsaku.

## Gyventojai

## Šaltiniai
Visoriškiai

**Visoriškiai** – buvęs kaimas Jonavos rajono savivaldybėje, 3 km į pietryčius nuo Šveicarijos, Gaižiūnų miškuose, tuoj į rytus nuo Kisieliškių. Buvusio kaimo žemės dabar priklauso Kisieliškiams.

## Istorija

Dumsių apylinkės Visoriškių kaimas 1983 m. gruodžio 28 d. panaikintas LTSR AT Prezidiumo įsaku.

## Gyventojai

## Šaltiniai
Ežerupiai

**Ežerupiai** (, nuo 1928 m. *Walddorf*) – buvęs dvaras Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 10 km į šiaurės rytus nuo Pilkalnio, 17 km į pietryčius nuo Lazdynų, 0,5 km į vakarus nuo Viliūnų ežero, prie upelio, įtekančio į ežerą.

## Istorija

1595 m. minimas nausėdis *Eßsuyruppe*. Gyvenvietės pavadinimas įvairiais laikais buvo rašomas *Eßerupchen*, *Eszerrupchen*, *Escheruppen*, *Eßeruppen*. 1785 m. buvo kulmiškasis dvaras su 4 ugniakurais, 1821 m. – kulmiškių kaimas su vėjo malūnu ir 27 gyventojais. 1846 m. Ežerupių dvare buvo vėjo malūnas, 3 gyvenamieji pastatai ir 40 gyventojų. 1723–1818 m. priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Viliūnų valsčiui. Tikintieji priklausė Viliūnų evangelikų liuteronų parapijai. 1879 m. dvaras valdė 105,1 ha žemės, iš jų 82,2 ha ariamos, 19,6 ha pievų. Dvarui priklausė Plynių palivarkas su 94,4 ha žemės, iš jų 85,1 ha ariamos, 2 ha pievų ir ganyklų, 4,8 ha miško. 1901 m. šalia dvaro nutiestas siaurasis geležinkelis, įrengta apie 200 m ilgio geležinkelio atšaka iki dvaro. Artimiausia stotelė buvo Viliūnuose. 1928 m. prijungti prie Plynių kaimo. Po Antrojo pasaulinio karo išnyko.

## Gyventojai

## Šaltiniai
Plyniai (reikšmės)

**Plyniais** vadinami kaimai:

* Šakių rajone;
* Marijampolės savivaldybėje;
* buvęs kaimas Pilkalnio apskrityje.
TOI 700 d

**TOI 700 d** – egzoplaneta, skriejanti apie raudonąją nykštukę TOI 700, esančią Aukso Žuvies žvaigždyne, nuo Saulės sistemos nutolusią apie 100 šviesmečių. Planetos orbita patenka į TOI 700 sistemos gyvybės zoną.

TOI 700 d yra viena iš trijų šioje sistemoje aptiktų planetų. Ji skrieja toliausiai nuo savo žvaigždės. Egzoplanetos orbitos periodas yra 37,426 (-0,001 +0,0007) paros, didysis pusašis – 0,163 (± 0,015) av, o ekscentricitetas – 0,032 (-0,023 +0,054). Viena planetos pusė greičiausiai yra nuolat atgręžta į žvaigždę, apie kurią skrieja. Teigiama, kad TOI 700 d apie 20 % didesnė už Žemę. Palyginus su Žeme, ją pasiekia kiek mažiau žvaigždės energijos – 86 %.

Apie planetos atradimą pranešta 2020 m. sausį. Planeta aptikta TESS teleskopu, taikant tranzitų metodą. TOI 700 d yra pirmoji TESS teleskopu aptikta į Žemę panašaus dydžio planeta, skriejanti gyvybės zonoje.

## Šaltiniai
Tadamori Oshima

**Tadamoris Ošima** (, g. 1946 m. rugsėjo 6 d.) – Japonijos politikas, ilgametis Japonijos Atstovų rūmų narys (nuo 1983 m.), dabartinis Atstovų rūmų pirmininkas (nuo 2015 m.) Yra trumpai vadovavęs Žėmės ūkio (2002–2003 m.) ir Švietimo (2000 m.) ministerijoms. Priklauso Liberalų demokratų partijai.

Ošima gimė Aomorio prefektūroje, Hačinohės mieste. 1970 m. Kejo universitete įgijo teisės bakalauro laipsnį ir pradėjo dirbti Mainichi Shimbun laikraštyje. 1975 m. pirmą kartą išrinktas į Aomorio prefektūros tarybą, vėliau perinktas. 1983 m. laimėjo rinkimus į Atstovų rūmus ir nuo to laiko buvo nepertraukiamai perrenkamas. Kaip parlamento narys užėmė įvairius postus.

## Galerija

Speaker House of Representatives of Japan lays a wreath at the Tomb of the Unknown Soldier in Arlington National Cemetery (26128303373).jpg|2016 m. ceremonijoje Arlingtono valstybinėse kapinėse.
Pelosi with Japanese Speaker Oshima at G7 Brest Parlement.jpg|2019 m. su JAV Atstovų rūmų pirmininke Nancy Pelosi.



## Šaltiniai
Ežerupė

**Ežerupė** (, vėliau *See-Graben*) arba ***Oziornaja*** () – upė Rusijoje, Kaliningrado srityje, Krasnoznamensko rajone; Šešupės kairysis intakas.

Išteka iš Viliūnų ežero, teka šiaurės rytų kryptimi, prie buvusio Vingilų kaimo pasuka į šiaurę, netoli žiočių pasuka į rytus. Ties buvusiu Briedžių kaimu įteka į Šešupę 83 km nuo jos žiočių. Vaga reguliuota, jos plotis 5–12 m, gylis 0,6–3 m. Srovės greitis 0,2 m/s, vidutinis nuolydis 1,33 m/km.

## Istorija
Iki XIX a. buvo Alksnupės aukštupys. XVIII–XIX a. sandūroje upės vidurupyje, kiek žemiau Eidlaukių kaimo iškastas apie 1 km ilgio perkasas į Šešupę. Alksnupės vaga žemiau perkaso nuseko, jos buvęs aukštupys tapo atskira upe – Ežerupe.

Buvusios gyvenvietės prie Ežerupės: Varnakalniai, Račiai, Vingilai, Bartkovai, Barčiai, Pliklaukiai, Eidlaukiai.

## Šaltiniai